ครม.ปรับเกณฑ์เยียวยาผู้ได้รับผลกระทบการเมืองปี 56 -57 
วันนี้ (13 มิ.ย.2560) พล.ท.สรรเสริญ แก้วกำเนิดโฆษกประจำสำนักนายกรัฐมนตรี แถลงว่า ที่ประชุมคณะรัฐมนตรีมีมติให้ใช้หลักเกณฑ์การเยียวยาผู้ที่ได้รับผลกระทบจากเหตุการณ์ทางการเมืองปี 56-57 ตามมติ ครม. ปี 58 โดยมีการปรับแก้ไขเงินชดเชยรายเดือนให้แก่บุตรผู้เสียชีวิต หรือทุพพลภาพ จากเดิมจะต้องได้เงินเยียวยาไปจนจบปริญญาตรี ครั้งนี้ปรับเป็นให้จบปริญญาตรีใบแรกและอายุไม่เกิน 25 ปี ส่วนเงินทุนการศึกษาเรื่องรายปีต่อเนื่องให้นักเรียนที่ศึกษาไปจนจบปริญญาตรีปริญญาตรีหลักสูตรแรกและอายุไม่เกิน 25 ปีแล้วโดยมีการสำรวจมาแล้วพบว่ามี 100 คนอยู่ในวงเงิน 6 ล้านบาททั้งนี้ รัฐบาลได้มีมติให้การช่วยเหลือผู้เสียชีวิตและบาดเจ็บเมื่อ 14 ต.ค.16 ซึ่งมีผู้เสียชีวิต 43 คน ได้รับเงินชดเชย 7.4 แสนบาทต่อคน ส่วนกรณีบาดเจ็บ 47 คน ได้รับเงินชดเชย 4.9 ล้านบาท พร้อมให้ความช่วยเหลือญค่าทำศพวีรชนปี 52 ศพละ 20000 บาท และให้ค่าดำรงชีวิตเดือนละ 3000 บาท ตาม พ.ร.บ.สงเคราะห์ผู้ประสบภัย
ครม.มีมติปรับแก้ไขเงินชดเชยรายเดือนและเงินทุนการศึกษาให้แก่ผู้ได้รับผลกระทบจากเหตุการณ์ทางการเมืองปี 56-57 โดยให้บุตรผู้เสียชีวิต หรือทุพพลภาพ โดยปรับเป็นให้จบปริญญาตรีใบแรกและอายุไม่เกิน 25 ปี
สรรเสริญ แก้วกำเนิด,คณะรัฐมนตรี,เยียวยา,ผู้ที่ได้รับผลกระทบจากเหตุการณ์ทางการเมือง,เสียชีวิต,ทุนการศึกษา,ThaiPBSnews,ไทยพีบีเอส,ข่าวไทยพีบีเอส,ThaiPBS,ทุพพลภาพ